Nittedalskalderaen

Nittedalskalderaen, også kalt Nittedal cauldron, er en kaldera i Oslofeltet med en diameter på 11-12 km som strekker seg fra Grefsen–Grorud i sør til Nittedal i nord. Kalderaen ble dannet ved vulkansk aktivitet i Oslofeltet i permtiden og senere kollaps av vulkanens magmakammer som fikk området til å synke 800–1000 meter.Bjørn T. Larsen, Snorre Olaussen, Bjørn Sundvoll og Michel Heerman: Vulkaner, forkastninger og ørkenklima. Osloriften og Nordsjøen i karbon og perm, 359-251 millioner år. I Ivar Ramberg et al. (red.): Landet blir til. Norges geologi. Norsk Geologisk Forening 2007.

Feltundersøkelser ved inngangen til 1970-tallet utdypet vår forståelse av Nittedalkalderaens form. I vest er sporene etter kalderaen skjult av senere inntrenging av blant annet nordmarkitt. Flere buete grenser for dypbergarter i Nordmarka antyder at flere "druknede" kalderaer kan bli avdekket i fremtiden. 

Deler av kalderagrensen, en «ringgang», kan observeres på nordsiden av Ørfiskebekken vest for Nittedal stasjon, videre over Lørenskoghøgda og mot Mellomkollen.

Alungsjø-feltet sør i kalderaen som sank inn 800-1000 meter har en uvanlig fin lagrekke av vulkanske og sedimentære bergarter.

Flere gruver er anlagt på kobbermineraler i Nittedalkalderaen, i Nittedal blant annet Rotnes-, Rudskogen- og Skredderud-skjerpene, i Oslo Gruesletten-, Rødtvedt-, Linderud- og Grorud-gruvene.

Referanser

Kategori:Oslofeltet
Kategori:Nittedals geografi
Kategori:Oslos geologi
Kategori:Akershus' geologi
Kategori:Nordmarka
Kategori:Supervulkan